CELEX: 62018TN0274
Language: sk
Date: 2018-04-30 00:00:00
Title: Vec T-274/18: Žaloba podaná 30. apríla 2018 – Klymenko/Rada

201806290691986822018/C 249/452742018TC24920180716SK01SKINFO_JUDICIAL20180430353622Vec T-274/18: Žaloba podaná 30. apríla 2018 – Klymenko/Rada
 ---documentbreak--- C2492018SK3520120180430SK0045352362Žaloba podaná 30. apríla 2018 – Klymenko/Rada
   (Vec T-274/18)2018/C 249/45Jazyk konania: francúzština
      Účastníci konania
   
   
      Žalobca: Oleksandr Viktorovych Klymenko (Moskva, Rusko) (v zastúpení: M. Phelippeau, avocat)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
            —
         
         
            vyhlásil žalobu O. V. Klymenka za prípustnú,
         
      
            —
         
         
            zrušil rozhodnutie Rady (SZBP) 2018/333 z 5. marca 2018, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine,
         
      
            —
         
         
            zrušil vykonávacie nariadenie Rady (EÚ) 2018/326 5. marca 2018, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine,
         
      
            —
         
         
            rozhodol, že Rada Európskej únie znáša vlastné trovy konania podľa článkov 87 a 91 Rokovacieho poriadku Všeobecného súdu.
         
      
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
            1.
         
         
            Prvý žalobný dôvod je založený na nedostatočnom odôvodnení napadnutých aktov.
         
      
            2.
         
         
            Druhý žalobný dôvod je založený na porušení práva na obhajobu a práva na účinný prostriedok nápravy, ktoré sú zaručené z titulu základných zásad európskeho práva, predovšetkým článku 47 Charty základných práv Európskej únie a článkov 6 a 13 Európskeho dohovoru o ochrane ľudských práv a základných slobôd.
         
      
            3.
         
         
            Tretí žalobný dôvod je založený na neexistencii právneho základu, pretože článok 29 Zmluvy o Európske únii nemôže byť právnym základom pre obmedzujúce opatrenie prijaté voči O. V. Klymenkovi.
         
      
            4.
         
         
            Štvrtý žalobný dôvod je založený na nesprávnom skutkovom zistení, pretože O. V. Klymenko predkladá dôkazy svedčiace o neexistencii skutkového základu pre akékoľvek trestné konanie.
         
      
            5.
         
         
            Piaty žalobný dôvod je založený na porušení základného práva na rešpektovanie vlastníctva, ktoré je základnou zásadou práva Únie chránenou článkom 17 Charty základných práv Európskej únie a článkom 1 Dodatkového protokolu č. 1 k Európskemu dohovoru o ochrane ľudských práv a základných slobôd.